Οδηγίες+για+την+ασφαλή+χρήση+του+διαδικτύου




 * Το Internet κατέχει πλέον σημαντικό ρόλο στη ζωή μας λόγω των τεράστιων δυνατοτήτων που μας προσφέρει αλλά παρόλα αυτά δεν μπορούμε να αγνοήσουμε τους κινδύνους που κρύβει. Για τη σωστή και ασφαλή χρήση του ακολουθήστε τους παρακάτω κανόνες: **
 * Μη δίνετε το επώνυμό σας, τη διεύθυνση σας, τον αριθμό του τηλεφώνου σας, το όνομα του σχολείου σας ή στοιχεία για την οικογένειά σας. Με άλλα λόγια ποτέ μην αποκαλύπτετε ποιοι είστε
 * Αν επισκεφτείτε ιστοσελίδες που περιέχουν φόρμες και σας ζητούν να τις συμπληρώσετε με τα προσωπικά σας στοιχεία απλά μην το κάνετε
 * Ποτέ μην αποκαλύπτετε τον κωδικό πρόσβασής σας
 * Ποτέ μα ποτέ μη συναντηθείτε προσωπικά με άτομα που γνωρίσατε στο διαδίκτυο χωρίς πρώτα να ενημερώσετε τους γονείς σας
 * Μην εμπιστεύεστε εύκολα τους ανθρώπους που γνωρίζετε στο διαδίκτυο ακόμα κι αυτούς που φαίνεται να γνωρίζουν πολλά πράγματα για εσάς
 * Αν κάποιος που γνωρίσατε στο διαδίκτυο έχει περίεργη συμπεριφορά και σας τρομάζει ή σας κάνει να αισθάνεστε άσχημα, συζητήστε το με τους γονείς σας, τους δασκάλους σας ή με άλλα άτομα που εμπιστεύεστε
 * Μη δίνετε εύκολα τη διεύθυνση του ηλεκτρονικού ταχυδρομείου σας γιατί μπορεί να γεμίσει με ανεπιθύμητη αλληλογραφία
 * Μην ανοίγετε τα μηνύματα ηλεκτρονικού ταχυδρομείου όταν αυτά περιέχουν συνημμένα αρχεία, ιδιαίτερα όταν προέρχονται από άγνωστο αποστολέα ή όταν δεν έχουν θέμα. Τα συνημμένα αρχεία μπορεί να περιέχουν ιούς που ενδεχομένως να βλάψουν τον υπολογιστή σας
 * Μην κατεβάζετε και χρησιμοποιείτε εικόνες, μουσική ή βίντεο που δεν διατίθενται δωρεάν. Ανήκουν σε κάποιον και προστατεύονται από τους νόμους περί πνευματικής ιδιοκτησίας. Συνεπώς για να τα χρησιμοποιήσετε πρέπει ή να τα πληρώσετε ή να πάρετε την άδειά του δημιουργού τους
 * Παράνομη θεωρείτε και η διακίνηση λογισμικού(προγραμμάτων) που δεν διατίθενται δωρεάν
 * Είστε μικροί ακόμα για να κάνετε τα ψώνια σας μέσω του διαδικτύου. Μην επιχειρήσετε καμιά αγορά μόνοι σας και μη δίνετε στοιχεία της πιστωτικής κάρτας των γονιών σας
 * Οι ιοί των υπολογιστών είναι κακόβουλα προγράμματα που μπορούν να μολύνουν τον υπολογιστή σας και να προκαλέσουν ζημιές όπως η καταστροφή προγραμμάτων ή η απώλεια δεδομένων. Σήμερα οι ιοί εκμεταλλεύονται τις υπηρεσίες του διαδικτύου όπως ο παγκόσμιος ιστός, το ηλεκτρονικό ταχυδρομείο και η υπηρεσία συνομιλιών για να εισβάλλουν στον υπολογιστή σας. Εγκαταστήστε λοιπόν στον υπολογιστή σας κάποιο πρόγραμμα που να σας προστατεύει από τους ιούς και φροντίστε να το ενημερώνετε τακτικά για να σας προστατεύει διαρκώς ακόμη και από τους νεοεμφανιζόμενους ιούς
 * Έχετε υπόψη σας ότι όταν αναζητάτε πληροφορίες στον παγκόσμιο ιστό, οι πληροφορίες αυτές ενδέχεται να είναι ανακριβείς και αναξιόπιστες μιας και στο διαδίκτυο μπορεί ο καθένας να βαφτίσει τον εαυτό του «συγγραφέα». Χρησιμοποιήστε παραπάνω από μία πηγές προκειμένου να διασταυρώσετε τις πληροφορίες και συμβουλευτείτε τους γονείς και τους δασκάλους σας
 * Μην επισκέπτεστε ιστοσελίδες ακατάλληλου περιεχομένου
 * Μη χρησιμοποιείτε υπερβολικά το διαδίκτυο παραμελώντας τα μαθήματα και τις υποχρεώσεις σας

Για περισσότερες πληροφορίες σχετικά με την ασφάλεια στο διαδίκτυο επισκεφτείτε τις ιστοσελίδες: [] [|http://internet-safety.sch.gr] Παρακολουθήστε και τα σχετικά βιντεάκια:
 * media type="youtube" key="BCjj1oXQ0KY" height="215" width="300" || media type="youtube" key="6TJvBfeUFA4" height="215" width="300" || media type="youtube" key="8__EYbxQV0k" height="215" width="300" ||  ||